Janet Jacksonová

Janet Damita Jo Jacksonová, známa ako Janet Jacksonová (* 16. máj 1966, Gary, Indiana, USA), je americká pop speváčka, tanečníčka a herečka. Niekoľkokrát si zaspievala aj s rodinnou hudobnou skupinou svojich bratov Jackieho, Tita, Jermaina, Marlona a Michaela Jackson 5.

Biografia

Spevácka kariéra 
Janet Jackson sa narodila ako posledný člen "hudobného klanu" Jacksonovcov. Spočiatku vystupovala ako najmladšia sestra v ich černošskej rodinnej skupine Jackson 5.

V roku 1982 vydala prvý album Janet Jackson a v roku 1984 Dream Street, ktorými sa jej nepodarilo nadviazať na úspechy svojich bratov, v tom čase už pozvoľna upadajúcich do zabudnutia (okrem jej brata Michaela, "kráľa popu").

Väčší úspech dosiahla albumom Control, ktorý vyšiel v roku 1986 (v roku 1987 vyšla jeho remixovaná verzia pod názvom Control: The Remixes). Po týchto albumoch nasledovali úspechy s albumami – 1989 – Janet Jackson’s Rhythm Nation 1814, 1993 – janet., 1995 – Janet. Remixed, 1996 – Design of a Decade: 1986 – 1996 (kompilácia). V roku 1997 albumom Velvet Rope Janet už nedokázala nadviazať na úspechy uplynulých rokov, obdobne dopadli i nasledujúce: 2001 – All for You, 2004 – Damita Jo.

.
V súčasnosti sa Janet Jackson pokúša o "návrat na výslnie" albumom Discipline, ktorý bol vydaný 26. februára 2008.

Tanečníčka 
Keďže nemalý podiel na úspechu jej brata Michaela mal jeho tanečný talent, Janet sa tiež vybrala touto cestou, obaja vydávali single nielen výnimočné ako hudobné diela, ale i ako videoklipy s tanečnými kreáciami. Pôsobia síce individuálne, spolupracovali však na singli a videoklipe „Scream“ vydanom v roku 1995 na Michaelovom albume HIStory.
Na jej tanečných schopnostiach majú významný podiel aj choreografky – neskoršie speváčky – Jennifer Lopezová a Paula Abdul.

Herečka 
Janet Jackson hrala niekoľko úloh v seriáloch a filmoch, no bez väčšieho úspechu. Jedinou výnimkou bol film a soundtrack k filmu z roku 2000 Zamilovaný profesor II – Klumpovci, kde si zahrala po boku Eddieho Murphyho a naspievala titulnú skladbu „Doesn't Really Matter“.

Diskografia

Štúdiové albumy 
1982 – Janet Jackson
1984 – Dream Street
1986 – Control
1989 – Janet Jackson’s Rhythm Nation 1814
1993 – janet.
1997 – The Velvet Rope
2001 – All for You
2004 – Damita Jo
2006 – 20 Y.O.
2008 – Discipline
2015 – Unbreakable

Remixy 
1987 – Control: The Remixes 
1995 – Janet. Remixed

Kompilácie 
1995 – Design of a Decade: 1986-1996
2009 – Number Ones / The Best
2010 – Icon: Number Ones
2022 – Japanese Singles Collection -Greatest Hits-

Boxsety 
1999 – janet. / The Velvet Rope
1999 – Rhythm Nation 1814/Control
2001 – All for You/The Velvet Rope
2002 – All for You / janet.

Ďalšie projekty Janet Jacksonovej

Televízne seriály 
1977 – 1979 – Good Times
1979 – 1980 – A New Kind of Family
1980 – 1984 – Diff'rent Strokes
1984 – 1985 – Fame

Filmy 
 1929 – Malcolm X
 1993 – Cesta za láskou
 2000 – Zamilovaný profesor II - Klumpovci
 2007 – Prečo som sa len ženil?

DVD 
1990 – The Rhythm Nation Compilation
1995 – Design of a Decade 1986/1996
1998 – The Velvet Rope Tour - Live In Concert
2002 – All for You (special edition CD+DVD)
2002 – Live in Hawaii
2004 – From janet. to Damita Jo: The Videos
2007 – Janet Jackson: Exposed

Koncertné turné 
1990 – 1990: Rhythm Nation 1814 Tour
1993 – 1995: janet. Tour
1998 – 1999: The Velvet Rope Tour
2001 – 2002: All for You Tour

Iné projekty

Externé odkazy 	 
Oficiálna stránka
Official MySpace
Janet na Supermusic.sk

 
Hiphopové speváčky USA
Popové speváčky USA
R&B speváčky USA
Speváčky afroamerického pôvodu
Tanečníci USA
Súrodenci v hudbe
Hollywoodsky chodník slávy
Osobnosti USA afroamerického pôvodu
Osobnosti z Gary (Indiana)